Aalborg Stiftstidende, 1840-03-02
Fædrelandet. Kjøbenhavn, den 28de Februar. Der er i den danske Stat neppe noget Sted, hvor Embedsconstitutioner- og lange Embedsconstitutioner - mete høre til Dagens Orden, end i Vestindien. Navnlig have tvende Embeder af den største Vigtighed nu staaet vacante der i en paafaldende lang Tid. Saaledes har nu det lovkyndige Regjeringsraads Embede været ubesat i næsten et Aar siden Conferentsraad Mouritzens Død, og Skifteforvalterposten i Christiansted, hvormed er forbunden som Appendix en Assessorplads i den vestind. Landsoverret, i 9 Maaneder, siden Kammerjunker, Koefoeds saa bekjendte Udnævnelse til Byfoged og Borgermester i Randers. At der maa medgaae længere Tid til Embeders Besættelse i Vestindien end her hjemme i Moderlandet, er naturligt, men at saa enorme lange Vacancer skulde være nødvendige, maa forekomme Enhver, der ikke er indviet i vort mysterieuse Colonialregimente, ubegribeligt og (Kbhvnspst.) uforklarligt. I Kjøbenhavnsp. hedder det: Secretariatet for Naadessager har allerede begyndt at expedere Naadessager. Til Bogholder ved Secretariatet er nemlig bleven udnævnt Hr. Fram. juris Hofgaard, der tidligere har været ansat som Copiist under Statsgjælden, og til Copiist en Søstersøn af Statsraadinde Adler, Hr. Cand. juris Hedemann, som i Foraaret 1839 bestod den theoretisk juridiske Examen med Charakteren Non contemnendus og først i Time, var saa heldig, at knibe sig til et Haud, ligesom den ved den juridisk praktiske Exammen erholdt Charakteren, land illaudabilis. Vi undlade ikke i den Anledning at fremkomme med vore oprigtige Lykønskninger. Vi lykønske saaledes Hr. Hofgaard til nu at være bleven ansat ved Naadessagerne, for hvilke han upaatvivlelig har langt større Anlæg, end for Retssager, ved hvis Procedering for Hof= og Stadsretten han, som bekjendt, har erhvervet sig Navn foren ikke almindelig Udygtighed. Vi lykønske fremdeles Hr. Hedemann, fordi han paa en Tid, da de færreste med ham samtidige Candidater ville være istand til at nære sig af Andet end Resignation, har været saa heldig ikke at have mindste Grund til at beklage sine iøvrigt saa beklagelsesværdige Examina. Endelig lykønske vi Secretariatet for Naadessager, fordi det har været saa heldig at blive beklædt med to for deres Dygtighed saa almeenerkjendte Subjecter. Et Pendant til denne Artikel i et følgende Nummer lyder saaledes: "Naadesexpeditionerne for Naadessecretariatet see vi os idag istand til at supplere. Som Volonteur i bemeldte Secretariat er nemlig antagen en Person, navnlig Peter Schou, der efter et i forrige Efteraar mislykket Forsøg paa at absolvere danskejuridisk Exammen fremdeles aspirettet til at erholde Prædicat af Examinatus juris. Jøvrigt bemærkes det, at den unge Volonteur er en Søn af Capitain Schou, som er Adjutant hos Stadens Gouverneur, Landgreve Wilhelm af Hessen. Det Præcedents for Volonteurers Forfremmelse, som er opstillet ved Hr. Serene d'Acquerias, Udnævnelse til Copiist i Politiretten og som endnu er i frisk Minde hos Alle, viser, at det - idet mindste undertiden - ogsaa kan være af Vigtighed at erholde - en Volonteur post, paa hvor kort Tid det end er. I et tredie Nr. anstiller Kbhvnspst." endeel for Vedkommende just ikke for deelagtige Betragtninger om en Hr. Krigsassessor Thulstrup, der siges at søge den endnu ledige Fuldmægtigpost i Naadessecretariatet. Hr. Thulstrup har hidtil været ansat som Cancellist paa General Bülows Contoir.